Floriin (Firenze)

Floriin oli Firenze vabariigi poolt 13.–16. sajandil vermitud ja rahanduses kasutatud kuldmünt.
pisi|
|pisi| Firenze floriini esi- ja tagakülg
Esimest korda vermiti floriini Firenzes 1252. aastal ning floriin ehk Firenze kuldmünt oli üks olulisemaid ja mõjukamaid rahandusuuendusi 13. sajandi Euroopas ja hõlbustas kauplemist, eriti rahvusvahelist kaubandust Vahemere ja Põhja-Euroopa vahel.

Floriin oli valmistatud 24-karaadisest kullast, selle kaal oli umbes 3,5 grammi. Selle ühel küljel oli kujutatud lilleõis (liilia) – Firenze sümbol ja teisel küljel oli kujutatud Firenze linna kaitsepühak Ristija Johannes.

Floriin sai kiiresti Euroopa rahvusvahelise kaubanduse peamiseks kullastandardiks, sest see oli stabiilse kullasisaldusega ja usaldusväärne. Paljudes maades ei ringelnud floriinid igapäevases käibes, vaid neid kasutati pigem arvutusühikuna suurte tehingute jaoks, isegi siis, kui maksti tegelikult muude müntidega.
pisi|left|Prantsusmaa Louis XIII  (écu d’or), 1641
Floriin hakkasid jäljendama teised linnriigid (Veneetsia vabariik) ja riigid – näiteks Ungaris (Ungari floriin), Prantsusmaal (écu d’or), Madalmaades ja Inglismaal (noble). 

15.–16. sajandil tõusis aga Veneetsia vabariigi tukat järk-järgult floriiniga võrdseks ja isegi tähtsamaks rahvusvahelises kaubanduses. Veneetsia oli Vahemere kaubanduses veelgi domineerivam ning suutis hoida oma mündi kurssi sama stabiilsena.

Kategooria:Münt
Kategooria:Numismaatika
Kategooria:Rahandus
Kategooria:Firenze vabariik
Kategooria:Euroopa keskaeg